section_heading: Nastavak karijere
paragraph_text: Grupa potom sjedinjuje glazbene žanrove na svom dvostrukom studijskom albumu Skull & Bones iz 2000. godine. Prvi disk "Skull" je sastavljen od rap stvari, dok je drugi disk "Bones" orijentiran prema rocku i heavy metalu. Album je postigao solidan komercijalni uspjeh, te je dosegao broj 5 na Billboardovoj top ljestvici. Krajem te godine Cypress Hill izdaje svoj prvi koncertni album Live at the Fillmore.